גראהם קוקסון

גראהם לסלי קוקסון (באנגלית: Graham Leslie Coxon; נולד ב-12 במרץ 1969, ברינטלן, מערב גרמניה) הוא מוזיקאי אנגלי שהיה הגיטריסט של להקת הרוק הבריטית בלר. הוא תרם לשבעת אלבומי האולפן הראשונים של הלהקה, החל מהאלבום Leisure בשנת 1991 ועד לחלקים מהאלבום Think Tank שיצא בשנת 2002, לאחר עזיבתו הרשמית של קוקסון את הלהקה. גראהם קוקסון למד אמנות בקולג' גולדסמית' שבלונדון במשך שנתיים עד שבחר להפסיק את לימודיו עקב הצלחתה הגוברת של להקתו, 'סימור', שמאוחר יותר שינתה את שמה ל'בלר'. את סגנונו הייחודי של קוקסון אפשר לשמוע בשירים כמו Beetlebum ו-You're So Great (שניהם מהאלבום Blur משנת 1997), כאשר האחרון הוא השיר הראשון שהקליט גראהם לבדו כאשר היה עדיין חבר בלהקה. שיר בולט נוסף מתקופתו בלהקה הוא Coffee & TV מהאלבום '13'. בשנת 2002 עזב קוקסון את הלהקה עקב מחלוקות עם שאר החברים. תרומתו האחרונה לבלר הייתה שיר בשם Battery In Your Leg הסוגר את אלבומה של הלהקה מ-2002, Think Tank. בשנת 2004 נפוצה שמועה כי קוקסון חוזר ללהקה, אך שני הצדדים הכחישו את הידיעה. קוקסון הדגיש ואמר כי אמנם הייתה להם פגישה נעימה (לאחר שנתיים שלא נפגשו), אך החלטתו לא לחזור ללהקה היא סופית ויציבה. קוקסון הספיק להוציא שלושה אלבומי סולו כשהיה חבר בבלר. אלבומו הראשון של קוקסון יצא בלייבל הפרטי שלו, Transcopic בשנת 1998 בשם The Sky Is Too High. הסגנון המוזיקלי של האלבום היה ערבוב של מוזיקת פולק בריטית וגאראג' רוק בסגנון שנות ה-60. שנה לאחר מכן, ב־1999, יצא האלבום The Golden D בעל הסאונד הקיצוני יותר, ולאחריו Crow Sit On Blood Tree בשנת 2001 בעל הצליל המהורהר יותר המושפע מאמנים כבוב דילן וניק דרייק. לאחר שעזב את הלהקה ועבר לעבודת סולו בלבד, הוציא קוקסון את The Kiss of Morning ב-2002. אלבום זה נחשב לנגיש ביותר מבין אלבומיו של קוקסון עם הסינגל Escape Song שהציג שילוב מעניין בין אוקטופוס של סיד ברט ולהקת הרוק המתקדם The Nice. ב־2004 הוציא קוקסון את Happiness In Magazines שהופק על ידי המפיק-לשעבר של בלר, סטיבן סטריט. אלבום זה זכה להצלחה הגדולה ביותר מבין אלבומיו של קוקסון עד היום, והוא אף קיבל עליו את פרס ה־NME לאמן הסולו הטוב ביותר לשנת 2005. ב-2006 הוציא גראהם את "Love Travels at Illegal Speeds". אלבום הממשיך את סגנון אלבומו הקודם, והופק שוב עם שותפו מימי בלר סטיבן סטריט. ב-2009 הוציא קוקסון את "The Spinning Top", אלבומו השביעי שהופק שוב על ידי סטיבן סטריט. האלבום עוסק בסיפורו של אדם מלידתו ועד מותו. קוקסון חוזר באלבום הזה אל הסגנון המוזיקלי שאפיין את אלבומיו הראשונים, מוזיקת פולק בריטית וגאראג' רוק בסגנון שנות ה-60. 1998 - The Sky Is Too High - הגיע למקום השלושים ואחד במצעד הבריטי. 2000 - The Golden D 2001 - Crow Sit On Blood Tree 2002 - The Kiss Of Morning 2004 - Happiness In Magazines - הגיע למקום התשעה עשר במצעד הבריטי. 2006 - Love Travels at Illegal Speeds 2009 - The Spinning Top 2012 - A+E Live At The Zodiac - הקלטה קצרה ל הורדה בלבד. Thank God For The Rain/You Will Never Be - 2001 - הגיע למקום התשעים ושניים. 2002 - Escape Song/Mountain of Regret - הגיע למקום התשעים ושישה. 2004 - Freakin' Out - הגיע למקום השלושים ושבעה. 2004 - Bittersweet Bundle of Misery - הגיע למקום העשרים ושניים. 2004 - Spectacular - הגיע למקום השלושים ושניים. 2004 - Freakin' Out/All Over Me - הגיע למקום התשעה עשר. 2005 - Live at the Zodiac אתר האינטרנט הרשמי של גראהם קוקסון גראהם קוקסון, ברשת החברתית פייסבוק גראהם קוקסון, ברשת החברתית אקס (טוויטר) גראהם קוקסון, במסד הנתונים הקולנועיים IMDb (באנגלית) גראהם קוקסון, באתר ספוטיפיי גראהם קוקסון, באתר סאונדקלאוד (באנגלית) גראהם קוקסון, באתר Last.fm (באנגלית) גראהם קוקסון, באתר AllMusic (באנגלית) גראהם קוקסון, באתר MusicBrainz (באנגלית) גראהם קוקסון, באתר דיזר גראהם קוקסון, באתר Discogs (באנגלית) גראהם קוקסון, באתר Songkick (באנגלית) גראהם קוקסון, באתר Genius גראהם קוקסון, באתר SecondHandSongs האתר הרשמי של הלייבל טרנסקופיק אתר המציג את עבודות האמנות של גראהם קוקסון אתר מעריצים לא רשמי של גראהם קוקסון עדי שבת, בן אדם אחרי קוף: על האלבום החדש של גרהאם קוקסון, nrg ‏, 26/5/2009 מירנדה סויר, המתבגר הנצחי: גרהאם קוקסון הוא לא רק הגיטריסט של בלר, באתר nrg‏, 1 באפריל 2012